CELEX: 22014D0027
Language: ro
Date: 2014-02-14 00:00:00
Title: Decizia nr. 27/2014 a Comitetului mixt al SEE din 14 februarie 2014 de modificare a anexei XIII (Transporturile) la Acordul privind SEE

17.7.2014   
            
            
               RO
            
            
               Jurnalul Oficial al Uniunii Europene
            
            
               L 211/36
            
         DECIZIA NR. 27/2014 A COMITETULUI MIXT AL SEE
   din 14 februarie 2014
   de modificare a anexei XIII (Transporturile) la Acordul privind SEE
   COMITETUL MIXT AL SEE,
   având în vedere Acordul privind Spațiul Economic European („Acordul privind SEE”), în special articolul 98,
   întrucât:
   
               (1)
            
            
               Regulamentul de punere în aplicare (UE) nr. 628/2013 al Comisiei din 28 iunie 2013 privind metodele de lucru ale Agenției Europene de Siguranță a Aviației pentru efectuarea inspecțiilor de standardizare și pentru monitorizarea aplicării normelor din Regulamentul (CE) nr. 216/2008 al Parlamentului European și al Consiliului și de abrogare a Regulamentului (CE) nr. 736/2006 al Comisiei (1) trebuie încorporat în Acordul privind SEE.
            
         
               (2)
            
            
               Regulamentul de punere în aplicare (UE) nr. 628/2013 abrogă Regulamentul (CE) nr. 736/2006 al Comisiei (2), care este încorporat în Acordul privind SEE și care, prin urmare, trebuie abrogat în conformitate cu Acordul privind SEE.
            
         
               (3)
            
            
               Prin urmare, anexa XIII la Acordul privind SEE ar trebui modificată în consecință,
            
         DECIDE:
   Articolul 1
   În anexa XIII la Acordul privind SEE, textul de la punctul 66qa [Regulamentul (CE) nr. 736/2006 al Comisiei] se înlocuiește cu următorul text:
   „32013 R 0628: Regulamentul de punere în aplicare (UE) nr. 628/2013 al Comisiei din 28 iunie 2013 privind metodele de lucru ale Agenției Europene de Siguranță a Aviației pentru efectuarea inspecțiilor de standardizare și pentru monitorizarea aplicării normelor din Regulamentul (CE) nr. 216/2008 al Parlamentului European și al Consiliului și de abrogare a Regulamentului (CE) nr. 736/2006 al Comisiei (JO L 179, 29.6.2013, p. 46).
   În sensul prezentului acord, dispozițiile regulamentului se citesc cu următoarele adaptări:
   
               (a)
            
            
               La articolul 8 alineatele (1) și (4), articolul 9 alineatul (1), articolul 10 alineatul (1) litera (c), articolul 16 alineatele (6) și (7), articolul 17 alineatul (4) litera (e) și alineatul (6), articolul 19 alineatul (3), articolul 22 alineatul (3) litera (b) și alineatul (4) și la articolul 23, cuvântul «Comisia» se înlocuiește cu textul «Autoritatea AELS de Supraveghere» în ceea ce privește statele AELS.
            
         
               (b)
            
            
               La articolul 21 alineatul (1), textul «sau un acord între statele AELS și țările terțe» se adaugă după cuvintele «acordul Uniunii», iar textul«, astfel cum a fost adaptat în sensul Acordului privind SEE» se adaugă după cuvintele «Regulamentul (CE) nr. 216/2008».
            
         
               (c)
            
            
               La articolul 21 alineatul (2), textul «sau un posibil memorandum de cooperare viitor între un stat AELS și OACI» se adaugă după cuvintele «între Uniune și OACI».”
            
         Articolul 2
   Textele Regulamentului de punere în aplicare (UE) nr. 628/2013 în limbile islandeză și norvegiană, care urmează să fie publicate în suplimentul SEE la Jurnalul Oficial al Uniunii Europene, sunt autentice.
   Articolul 3
   Prezenta decizie intră în vigoare la 15 februarie 2014, cu condiția să se fi efectuat toate notificările prevăzute la articolul 103 alineatul (1) din Acordul privind SEE (3).
   Articolul 4
   Prezenta decizie se publică în secțiunea SEE și în suplimentul SEE ale Jurnalului Oficial al Uniunii Europene.
   
      Adoptată la Bruxelles, 14 februarie 2014.
      
         
            Pentru Comitetul mixt al SEE
         
         
            Președintele
         
         Gianluca GRIPPA
      
   
   
      (1)  JO L 179, 29.6.2013, p. 46.
   
      (2)  JO L 129, 17.5.2006, p. 10.
   
      (3)  Nu au fost semnalate obligații constituționale.